ผังองค์กรบริษัท ยัวซ่าแบตเตอรี่ ประเทศไทย จำกัด (มหาชน) และบริษัทย่อย (ณ วันที่ 31
ธันวาคม 2549)

9.โครงสร้างการจัดการ

9.1 โครงสร้างกรรมการบริษัทฯ

โครงสร้างกรรมการบริษัทฯมี 2 ชุด คือ คณะกรรมการบริษัทฯ และ คณะกรรมการตรวจสอบ
ซึ่งมีรายละเอียดดังนี้

คณะกรรมการบริษัทฯ

คณะกรรมการบริษัท ณ วันที่ 31 ธันวาคม 2549 มีกรรมการทั้งหมด 11 ท่าน ประกอบด้วย

1.  ร.ต.ท.ชาญ มนูธรรม ประธานกรรมการ

2.  นายปราโมทย์ มนูธรรม กรรมการ

3.  พันเอกพรจักร มนูธรรม กรรมการ

4.  นายคัทซึมิ นากาโตะ กรรมการ

5.  นายโคอิชิ ชิอินะ กรรมการ

6.  นายคาน อากิยามะ กรรมการ

7.  นายอิชิโระ มูราตะ กรรมการ

8.  นายศุภวัส พันธุ์วัฒน์ กรรมการ

9.  รศ.เกศินี วิฑูรชาติ กรรมการและประธานกรรมการตรวจสอบ

10. ดร.กุศยา ลีฬหาวงศ์ กรรมการและกรรมการตรวจสอบ

11. ผศ.ศุภลักษณ์ เลิศแก้วศรี กรรมการและกรรมการตรวจสอบ

  โดยมี นายสุขแท้ เรืองวัฒนะโชติ เป็นเลขานุการคณะกรรมการบริษัทฯ

หมายเหตุ ผศ.ศุภลักษณ์ เลิศแก้วศรี ในลำดับที่ 11
ได้รับการแต่งตั้งเป็นกรรมการและกรรมการตรวจสอบ เมื่อวันที่ 15 ธันวาคม 2549
แทนนายประเสริฐ กิติศักดิ์กุล ที่ได้ลาออกจากตำแหน่งกรรมการและกรรมการตรวจสอบ เมื่อวันที่
23 พฤศจิกายน 2549

อำนาจหน้าที่ของคณะกรรมการ

คณะกรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติที่ประชุมผู้ถือหุ้นด้วยความซื่อสัตย์สุจริต
ระมัดระวังรักษาผลประโยชน์ของบริษัทและมีความรับผิดชอบต่อผู้ถือหุ้นโดยสม่ำเสมอ
(Accountability to Shareholders)
รวมทั้งการปฏิบัติให้เป็นไปตามหลักเกณฑ์และข้อบังคับของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์

  อำนาจหน้าที่และความรับผิดชอบของคณะกรรมการ มีดังต่อไปนี้

1. การปฏิบัติหน้าที่ของคณะกรรมการ

คณะกรรมการของบริษัทฯ ได้ปฏิบัติหน้าที่โดยใช้ความรู้ ความสามารถ
และประสบการณ์ให้เป็นประโยชน์ต่อ การดำเนินธุรกิจของบริษัทฯ
และได้ปฏิบัติหน้าที่ตามวัตถุประสงค์ ข้อบังคับของบริษัทฯ และมติที่ประชุมผู้ถือหุ้นของบริษัทฯ
ด้วยความระมัดระวังเพื่อรักษาผลประโยชน์ของบริษัทฯ และรับผิดชอบต่อผู้ถือหุ้น

  2. การกำกับดูแลฝ่ายจัดการ

คณะกรรมการของบริษัทฯ
กำกับดูแลให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพ
และแจ้งให้ฝ่ายจัดการนำเสนอเรื่องที่มีสาระสำคัญต่อการดำเนินงานของบริษัทฯ
หรือรายการระหว่างบุคคลที่เกี่ยวโยงกันอื่นๆ
ให้พิจารณาโดยเป็นไปตามกฎระเบียบข้อบังคับของสำนักงานก.ล.ต. และตลาดหลักทรัพย์
หากจำเป็นคณะกรรมการจะได้กำหนดให้มีการว่าจ้างที่ปรึกษาภายนอก
เพื่อให้คำปรึกษาหรือให้ความเห็นทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของบริษัทฯ

3. การทบทวนและให้ความเห็นชอบกับนโยบายที่เหมาะสม

คณะกรรมการของบริษัทฯรับผิดชอบในการทบทวนและให้ความเห็นชอบกับนโยบายและทิศทางการดำเนินงานของบริษัทฯที่เสนอโดยฝ่ายจัดการ

  4. การมอบอำนาจของคณะกรรมการให้ประธานเจ้าหน้าที่บริหาร

  คณะกรรมการมีการอนุมัติมอบอำนาจให้ประธานเจ้าหน้าที่บริหารตามการประชุมกรรมการครั้งที่
  4/2549 วันที่ 20 กรกฎาคม 2549
  โดยเป็นการกำหนดกรอบอำนาจหน้าที่การทำงานของประธานเจ้าหน้าที่บริหาร

  5. การจัดให้มีระบบควบคุมภายในและการตรวจสอบภายใน

  คณะกรรมการมีหน้าที่กำกับให้บริษัทฯ
  มีระบบการควบคุมภายในและการตรวจสอบภายในที่มีประสิทธิผล โดยจัดให้มี
  ฝ่ายตรวจสอบและดูแลการปฏิบัติงานภายในภายในบริษัทฯ
  เป็นผู้ติดตามและดำเนินการและทั้งยังร่วมประสานงานกับคณะกรรมการตรวจสอบ

6. การปฏิบัติหน้าที่อย่างเป็นอิสระของกรรมการที่ไม่ได้เป็นผู้บริหาร

กรรมการที่เป็นอิสระและกรรมการจากภายนอกของบริษัทฯ
ได้ใช้ดุลพินิจของตนอย่างเป็นอิสระในการพิจารณา กำหนดกลยุทธ์ การบริหารงาน
การแต่งตั้งกรรมการ และเรื่องที่มีผลกระทบต่อผลประโยชน์ของผู้มีส่วนได้เสียของบริษัทฯ
รวมถึงการเข้าถึงสารสนเทศทางการเงินและทางธุรกิจอื่นอย่างเพียงพอต่อการปฏิบัติหน้าที่

7. จริยธรรมธุรกิจและจรรยาบรรณ

คณะกรรมการจะจัดให้มี Compliance Manual ของบริษัทฯ
เกี่ยวกับจรรยาบรรณและจริยธรรมทางธุรกิจ จริยธรรมของผู้บริหารและพนักงาน
เพื่อใช้เป็นแนวทางปฏิบัติภายในองค์กร

  การมอบอำนาจของคณะกรรมการให้ประธานเจ้าหน้าที่บริหาร

จากการประชุมคณะกรรมการบริษัทฯ ครั้งที่ 4/2549 เมื่อวันที่ 20 กรกฎาคม 2549
คณะกรรมการได้มีมติยกเลิกคณะกรรมการบริหาร
และอนุมัติแต่งตั้งมอบอำนาจให้ประธานเจ้าหน้าที่บริหาร ดูแลการปฏิบัติงานด้านต่างๆ ภายในบริษัทฯ
ซึ่งประกอบด้วย 3 ท่านดังนี้

1. นายคัทซึมิ นากาโตะ ประธานเจ้าหน้าที่บริหาร

2. นายศุภวัส พันธ์วัฒน์ ประธานเจ้าหน้าที่ปฏิบัติการ

3. นายอิชิโระ มูราตะ ประธานเจ้าหน้าที่วิศวกรรม

อำนาจหน้าที่และความรับผิดชอบของประธานเจ้าหน้าที่ผู้บริหาร มีดังต่อไปนี้

กำกับดูแลและประสานงานเพื่อดำเนินงานให้บรรลุเป้าหมายตามนโยบายที่ได้รับจากคณะกรรมการบริษัทฯ
ทั้งนี้การมอบอำนาจให้คณะผู้บริหารดำเนินการนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทฯ

1.  พิจารณาอนุมัติในแผนปฏิบัติการของแต่ละฝ่ายงาน

2.  พิจารณาอนุมัติคำขอจากฝ่ายงานต่างๆ ที่เกินจากอำนาจการสั่งการของฝ่ายงานนั้นๆ

3.  พิจารณาอนุมัติการจัดซื้อหรือจัดจ้างที่เกินอำนาจของกลุ่มงานบริหารจัดการดูแลโดยตรง
      โดยมีอำนาจอนุมัติค่าใช้จ่ายและจัดซื้อจัดจ้างในวงเงินไม่เกินไม่เกิน 5 ล้านบาท. และ 10
      ล้านบาท ตามลำดับ

4.  พิจารณาแผนการลงทุนขยายงาน หรือทำธุรกิจใหม่ในขั้นต้นก่อนเสนอคณะกรรมการเพื่ออนุมัติ

5.  พิจารณาอนุมัติการจัดซื้อวัตถุดิบเพื่อใช้ในการผลิต ตามสภาพการผลิตปกติ

6.  เป็นผู้อนุมัติขั้นสุดท้ายสำหรับกรณีดังต่อไปนี้

    1.  การเปลี่ยนแปลงแหล่งจัดซื้อวัตถุดิบทั้งภายในและต่างประเทศ

    2.  การเปลี่ยนแปลงหรือกำหนดราคาขาย

    3.  การกำหนดข้อจำกัดในเครื่องจักรใหม่ และแหล่งจัดซื้อ

7.  พิจารณาขั้นต้นในการพิจารณาขึ้นค่าจ้าง และเงินรางวัลประจำปีของพนักงานเจ้าหน้าที่บริษัทฯ
      ก่อนนำเสนอคณะกรรมการเพื่อรับทราบ

8.  พิจารณาความดีความชอบ แต่งตั้ง โยกย้าย ลงโทษ เลิกจ้าง หรือจัดจ้างเจ้าหน้าที่บริหาร

9.  มีอำนาจกระทำการตามระบุในข้อบังคับการทำงาน

10. มีอำนาจในการลงนามในนามของบริษัทฯ ในหลักฐานการขายต่างๆ
      และมีอำนาจในการมอบหมายให้บุคคลอื่นกระทำการแทนได้เมื่อไม่สามารถทำได้เป็นการชั่วคราว

11. อำนาจอนุมัติต่างๆ
      ที่กล่าวมายกเว้นการมอบอำนาจดำเนินการอนุมัติเกี่ยวกับรายการระหว่างกัน
      ตามนิยามของสำนักงานคณะกรรมการกำกับหลักทรัพย์และตลาดหลักทรัพย์ (กลต.)

  อำนาจหน้าที่และความรับผิดชอบของคณะกรรมการตรวจสอบ

  ณ วันที่ 31 ธันวาคม 2549 คณะกรรมการตรวจสอบ ประกอบด้วย 3 ท่าน ได้แก่

1. รศ.เกศินี วิฑูรชาติ ประธานกรรมการตรวจ

2. ดร.กุศยา ลีฬหาวงศ์ กรรมการตรวจสอบ

3. ผศ.ศุภลักษณ์ เลิศแก้ศรี กรรมการตรวจสอบ

โดยมี นางสาวดาราวรรณ สุขสวัสดิ์ เป็นเลขานุการคณะกรรมการตรวจสอบ

หมายเหตุ: ผศ.ศุภลักษณ์ เลิศแก้วศรี ได้รับการแต่งตั้งเป็นกรรมการตรวจสอบตั้งแต่วันที่ 15
ธันวาคม 2549 ที่ผ่านมา เนื่องจากนายประเสริฐ กิติศักดิ์กุล
ที่ได้ลาออกจากการเป็นกรรมการตรวจสอบตั้งแต่วันที่ 23 พฤศจิกายน 2549

  กรรมการตรวจสอบมีหน้าที่และความรับผิดชอบตามข้อบังคับว่าด้วยคณะกรรมการตรวจสอบ
  ซึ่งเป็นไปตามข้อกำหนดของตลาดหลักทรัพย์แห่งประเทศไทย โดยมีรายละเอียดดังนี้

1)  สอบทานให้บริษัทมีรายงานทางการเงินถูกต้องตามที่ควร
    ตามมาตรฐานการบัญชีที่รับรองโดยทั่วไปและมีการเปิดเผยอย่างเพียงพอ

2)  สอบทานให้บริษัทมีระบบการควบคุมภายใน (Internal Control)
    และการตรวจสอบภายใน(Internal Audit) ที่เหมาะสมและมีประสิทธิผล

3)  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4)  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5)  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6)  สอบทานให้บริษัทมีระบบการบริหารความเสี่ยง (Risk Management)
    ที่เหมาะสมและมีประสิทธิผล

7)  สอบทานและให้ความเห็นต่อแผนตรวจสอบภายใน
    การปฏิบัติงานของสำนักงานตรวจสอบภายในและประสานงานกับผู้สอบบัญชี

8)  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท

9)  รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่างน้อยปีละ
    4 ครั้ง

10) ปฏิบัติการอื่นใดตามที่คณะกรรมการบริษัทมอบหมาย
    ด้วยความเห็นชอบจากคณะกรรมการตรวจสอบ

9.2 วิธีคัดเลือกบุคคลที่จะแต่งตั้งเป็นกรรมการ

การคัดเลือกบุคคลที่จะแต่งตั้งเป็นกรรมการของบริษัทฯ ไม่ได้ผ่านขั้นตอนของคณะกรรมการสรรหา
(Nominating committee) อย่างไรก็ตาม
บริษัทฯได้กำหนดแนวทางในการแต่งตั้งกรรมการบริษัทฯ ดังนี้

1.  คณะกรรมการจะเป็นผู้พิจารณาคัดเลือกตามเกณฑ์ ประสบการณ์ ปริทรรศน์ ความสามารถ
    และอุปนิสัยและนำเสนอต่อผู้ถือหุ้นต่อไป

2. ในการประชุมสามัญประจำปีทุกครั้ง ข้อบังคับของบริษัทฯ
กำหนดให้กรรมการต้องลาออกจากตำแหน่ง อย่างน้อยจำนวนหนึ่งในสาม (1/3)
ของจำนวนกรรมการทั้งหมด และในกรณีที่ต้องการเลือกกรรมการที่พ้นตำแหน่งเข้าเป็นกรรมการอีก
ต้องได้รับการอนุมัติจากที่ประชุมผู้ถือหุ้น ซึ่งในการเสนอชื่อกรรมการเพื่อเลือกตั้ง
บริษัทฯจะจัดให้มีประวัติและรายละเอียดของบุคคลประกอบเพื่อผู้ถือหุ้นสามารถตัดสินใจจากสารสนเทศที่ได้รับ

ทั้งนี้ ข้อบังคับของบริษัทฯ กำหนดให้ที่ประชุมผู้ถือหุ้นเลือกตั้งกรรมการ
ตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคน เป็นกรรมการก็ได
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวน กรรมการที่จะพึงมี
    หรือจะพึงเลือกตั้งในครั้งนั้น ในกรณีที่บุคคลซึ่งได้รับการเลือกตั้งในลำดับถัดลงมา
    มีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

9.3 นโยบายและวิธีการดูแลผู้บริหารในการนำข้อมูลไปใช้

บริษัทฯมีนโยบายและวิธีการในการดูแลผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตนรวมทั้งเพื่อการซื้อขายหลักทรัพย์ โดยเฉพาะในช่วง 1
เดือนก่อนที่งบการเงินเผยแพร่ต่อสาธารณชน ในระหว่างที่หลักทรัพย์ของบริษัทฯ
เป็นหลักทรัพย์จดทะเบียนในตลาดหลักทรัพย์ฯ ดังนี้

1.  ผู้บริหารจะจัดทำและส่งรายงานการถือหลักทรัพย์ของตน คู่สมรส และบุตรที่ยังไม่บรรลุนิติภาวะ
    ตามแบบกำหนดในข้อบังคับว่า
    ด้วยการรายงานการถือหลักทรัพย์และส่งสำเนารายงานให้แก่บริษัทฯ
    ในวันเดียวกับวันที่ส่งรายงานต่อสำนักงาน กลต. และตลาดหลักทรัพย์
    ทั้งนี้ภายในระยะเวลาดังต่อไปนี้

-   รายงานการถือหลักทรัพย์ครั้งแรก (แบบ 59-1) ภายใน 30 วัน
    นับแต่วันปิดการเสนอขายหลักทรัพย์ต่อ ประชาชน
    หรือวันที่ได้รับการแต่งตั้งให้ดำรงตำแหน่งเป็นผู้บริหาร

-   รายงานการเปลี่ยนแปลงหลักทรัพย์ (แบบ 59-2) ทุกครั้งเมื่อมีการซื้อ ขาย โอน
    หรือรับโอนหลักทรัพย์ ทั้งนี้ภายใน 3 วัน ทำการนับแต่วันที่มีการซื้อ ขาย โอน
    หรือรับโอนหลักทรัพย์นั้น

2.  บริษัทฯได้ส่งหนังสือเวียนแจ้งให้ผู้บริหารทราบว่าผู้บริหารที่ได้รับทราบข้อมูลภายใน
    จะต้องระงับการซื้อขายหลักทรัพย์ของบริษัทฯ ก่อนที่บริษัทฯจะมีการประกาศผลการดำเนินงาน
    (งบการเงิน) หรือข้อมูลข่าวสารที่เป็นสาระสำคัญ
    ซึ่งมีผลต่อการเปลี่ยนแปลงของราคาหลักทรัพย์ โดยในเรื่องของงบการเงิน กำหนดระยะเวลา
    คือ 45 วัน นับจากวันสิ้นไตรมาส (มีนาคม – มิถุนายน และกันยายน) และ 60
    วันนับจากวันสิ้นงวด (ธันวาคม)

บริษัทฯจะใช้บทลงโทษสูงสุด
หากพบว่าผู้บริหารได้ใช้ข้อมูลภายในหรือมีความประพฤติที่ส่อไปในทางที่จะทำให้บริษัทฯ
ได้รับความเสื่อมเสียและความเสียหาย

9.4 ค่าตอบแทนที่เป็นตัวเงิน

ค่าตอบแทนคณะกรรมการบริษัท ในช่วงปี 2549 มีรายละเอียดดังนี้

  หน่วย:บาท

+-------------------------------+------------------+-------------------+
| รายชื่อคณะกรรมการ               | เบี้ยประชุม         | เบี้ยประชุม          |
|                               |                  |                   |
|                               | ปี 2548           | ปี 2549            |
+-------------------------------+------------------+-------------------+
| 1.ร.ต.ท.ชาญ มนูธรรม            | 166,818          | 105,000           |
+-------------------------------+------------------+-------------------+
| 2.นายคัทซึมิ นากาโตะ             | -                | 52,500            |
+-------------------------------+------------------+-------------------+
| 3 นายโคอิชิ ชิอินะ                | 15,000           | 37,500            |
+-------------------------------+------------------+-------------------+
| 4.นายศุภวัส พันธุ์วัฒน์              | 83,409           | 37,500            |
+-------------------------------+------------------+-------------------+
| 5.พันเอกพรจักร มนูธรรม           | 39,909           | 52,500            |
+-------------------------------+------------------+-------------------+
| 6. นายคาน อากิยามะ             | 68,409           | 30,000            |
+-------------------------------+------------------+-------------------+
| 7.นายอิชิโระ มูราตะ              | 7,500            | 52,500            |
+-------------------------------+------------------+-------------------+
| 8.นายปราโมทย์ มนูธรรม           | 83,409           | 52,500            |
+-------------------------------+------------------+-------------------+
| 9. .รศ.เกศินี วิฑูรชาติ            | 105,909          | 52,500            |
+-------------------------------+------------------+-------------------+
| 10.ดร.กุศยา ลีฬหาวงศ์            | -                | 37,500            |
+-------------------------------+------------------+-------------------+
| 11.คุณประเสริฐ กิติศักดิ์กุล          | 75,000           | 45,000            |
+-------------------------------+------------------+-------------------+
| 12.ผศ.ศุภลักษณ์ เลิศแก้วศรี         | -                | -                 |
+-------------------------------+------------------+-------------------+
| รวม                           | 645,363.         | 555,000           |
+-------------------------------+------------------+-------------------+

*หมายเหตุ: กรรมการผู้ซึ่งลาออกและมีการแต่งตั้งใหม่เพื่อทดแทน มีรายชื่อดังต่อไปนี้

1. ดร.กุศยา ลีฬหาวงศ์ ได้รับการแต่งตั้งเมื่อวันที่ 21 กุมภาพันธ์ 2549 ลำดับที่ 10
แทนการลาออกของ ดร.สมชาย ภคภาสน์วิวัฒน์ เมื่อวันที่ 31 มกราคม 2549

2. ผศ.ศุภลักษณ์ เลิศแก้วศรี ได้รับการแต่งเมื่อวันที่ 15 ธันวาคม 2549 ลำดับที่ 12
แทนการลาออกของ
คุณประเสริฐ กิติศักดิ์กุล เมื่อวันที่ 23 พฤศจิกายน 2549 ลำดับที่ 11

สำหรับค่าตอบแทนกรรมการเป็นรายไตรมาส
เนื่องจากกรรมการทุกท่านเห็นว่าบริษัทมีผลการดำเนินงานขาดทุนดังนั้น ในปี 2549
บริษัทจึงไม่ได้มีการจ่ายค่าตอบแทนกรรมการรายไตรมาสแต่อย่างใด

นอกจากนี้สำหรับค่าตอบแทนคณะกรรมการที่ดำรงตำแหน่งคณะกรรมการบริหารและ/หรือผู้บริหารในปี
2549 เป็นเงินเดือนรวมทั้งสิ้นจำนวน 6,656,580 บาท, เบี้ยประชุมเป็นจำนวน 1,656,000
บาท, โบนัสจำนวน 300,000 บาท และสวัสดิการอื่นๆ จำนวน 667,608 บาท

หมายเหตุ ค่าตอบแทนผู้บริหาร ประกอบด้วยค่าใช้จ่ายของ บมจ.ยัวซ่าแบตเตอรี่ และบริษัทย่อย
ทั้งนี้ค่าตอบแทนดังกล่าวไม่ได้รวมกับค่าใช้จ่ายในส่วนพนักงานของบริษัทฯ

ค่าตอบแทนคณะกรรมตรวจสอบ ในปี 2549 มีรายละเอียดดังนี้

หน่วย : บาท

+-------------------+--------+--------+---------+----------+----------+
| รา                | ค่า     | ค่า     | ค่าเ     | ค่า       | การเข้า   |
| ยชื่อกรรมการตรวจสอบ | ตอบแทน | ตอบแทน | บี้ยประชุม | เบี้ยประชุม | ร่วมประชุม |
|                   |        |        |         |          | /ประชุมทั้ง |
|                   | ปี 2548 | ปี 2549 | ปี 2548  | ปี 2549   | หมด(ครั้ง) |
|                   |        |        |         |          | ปี 2549   |
+-------------------+--------+--------+---------+----------+----------+
| 1. รศ.เกศินี วิฑูรชาติ | 80,000 | 80,000 | 37,500  | 60,000   | 9/9      |
+-------------------+--------+--------+---------+----------+----------+
| 2. ดร.สมชาย       | 80,000 | 6,     | 37,500  | -        | -        |
| ภคภาสน์วิวัฒน์        |        | 575.34 |         |          |          |
+-------------------+--------+--------+---------+----------+----------+
| 3. นายประเสริฐ     | 80,000 | 71,    | 37,500  | 52,500   | 8/9      |
| กิติศักดิ์กุล           |        | 452.05 |         |          |          |
+-------------------+--------+--------+---------+----------+----------+
| 4. ดร.กุศยา        | -      | 68,    | -       | 45,000   | 6/9      |
| ลีฬหาวงศ์           |        | 821.92 |         |          |          |
+-------------------+--------+--------+---------+----------+----------+
| 5. ผศ.ศุภลักษณ์      | -      | 3,     | -       | 7,500    | 1/9      |
| เลิศแก้วศรี          |        | 726.03 |         |          |          |
+-------------------+--------+--------+---------+----------+----------+

*หมายเหตุ: กรรมการตรวจสอบผู้ซึ่งลาออกและมีการแต่งตั้งใหม่เพื่อทดแทน มีรายชื่อดังต่อไปนี้

1. ดร.กุศยา ลีฬหาวงศ์ ได้รับการแต่งตั้งเมื่อวันที่ 21 กุมภาพันธ์ 2549 ลำดับที่ 4
แทนการลาออกของ
ดร.สมชาย ภคภาสน์วิวัฒน์ เมื่อวันที่ 31 มกราคม 2549 ลำดับที่ 2

2. ผศ.ศุภลักษณ์ เลิศแก้วศรี ได้รับการแต่งเมื่อวันที่ 15 ธันวาคม 2549 ลำดับที่ 5
แทนการลาออกของ
คุณประเสริฐ กิติศักดิ์กุล เมื่อวันที่ 23 พฤศจิกายน 2549 ลำดับที่ 3

3. การประชุมครั้งที่ 2/2549 วันที่ 23 มีนาคม 2549 กรรมการตรวจสอบไม่รับค่าตอบแทน

ค่าตอบแทนอื่น

-ไม่มี-

9.5 บุคลากร

จำนวนพนักงาน

  จำนวนพนักงานของบริษัทฯ และบริษัทย่อย ณ วันที่ 31 ธันวาคม 2549 มีจำนวนทั้งสิ้น 706 คน
  ประกอบด้วยพนักงานระดับบริหารจำนวน 24 คน และพนักงานทั่วไปและพนักงานรายวันจำนวน
  682 คน โดยมีค่าใช้จ่ายที่เกิดขึ้นในปี 2549 ดังนี้

[TABLE]

  -
  ระดับบริหารในตารางเป็นระดับในการบริหารงานของบริษัทฯมิได้เป็นผู้บริหารตามตารางในหน้าที่
  43

ค่าตอบแทนอื่น

- นอกเหนือจากการให้ค่าตอบแทนที่กล่าวมาแล้ว บริษัทฯ ได้จัดตั้งกองทุนสำรองเลี้ยงชีพในปี 2548
ตามพระราชบัญญัติกองทุนสำรองเลี้ยงชีพ 2530 โดยบริษัทฯ สมทบเงินจำนวนร้อยละ 3
ของเงินเดือนของพนักงานเข้ากองทุนสำรองเลี้ยงชีพ
ซึ่งพนักงานสามารถเลือกจ่ายเงินสะสมเข้ากองทุนได้ในอัตราร้อยละ 3
ของเงินเดือนของพนักงานแต่ละราย

การเปลี่ยนแปลงจำนวนพนักงานอย่างมีนัยสำคัญในระยะ 3 ปี ที่ผ่านมา

- ไม่มี

ข้อพิพาทด้านแรงงานที่สำคัญในระยะ 3 ปี ที่ผ่านมา

บริษัทและบริษัทย่อยมีข้อพิพาทด้านแรงงานกับพนักงานของบริษัทจำนวนในช่วง3
ปีที่ผ่านที่ยังอยู่ระหว่างการดำเนินคดีจำนวน 3 คดีดังนี้

1.  คดีระหว่างนายสมชาย วงษ์ครุฑ ในฐานะโจทก์ ฟ้องร้องบริษัทฯ ในฐานะจำเลย เมื่อวันที่ 30
    มกราคม 2549 ในคดีดังกล่าวนายสมชาย เข้ามาทำงานด้วยอาการเมาสุรา
    และบริษัทไล่ออกจากงาน นายสมชายจึงฟ้องศาลว่าเลิกจ้างไม่เป็นธรรมและเรียกค่าเสียหาย
    จำนวน 190,545 บาท ผลคำพิพากษาศาลชั้นต้น
    ให้บริษัทจ่ายสินจ้างแทนการบอกกล่าวล่วงหน้า 12,935 บาท และค่าชดเชยรวม 77,610
    บาท พร้อมดอกเบี้ย อย่างไรก็ตามคดีดังกล่าว บริษัทอยู่ระหว่างการรอฟังผลการฎีกา

2.  คดีระหว่างนางสาวอรุณี ตีรอรุณศิริ ในฐานะโจทย์ ฟ้องร้องบริษัทฯ ในฐานะจำเลย เมื่อวันที่
    27 มิถุนายน 2549 โดย นางสาวอรุณีฟ้องร้องว่าบริษัทเลิกจ้างไม่เป็นธรรม
    และยังไม่ครบอายุเกษียณการทำงาน มูลฟ้องจำนวน 2.76 ล้านบาท
    เรื่องดังกล่าวอยู่ระหว่างการรอคำพิพากษาศาลชั้นต้น

3.  คดีระหว่างบริษัทย่อย (บริษัทยัวซ่า เซลส์ แอนด์ ดิสทริบิวชั่น จำกัด) ในฐานะโจทย์ กับ
    นายศุภกร แซ่เบ้ ในฐานะจำเลย เมื่อวันที่ 8 กันยายน 2548 เนื่องจากนายศุภกร
    ปลอมแปลงเอกสารใบสั่งขายและยักยอกเงินของบริษัทในมูลฟ้องจำนวน 468,201.96 บาท
    คดีแพ่งอยู่ระหว่างการผ่อนชำระหนี้ตามสัญญาประนีประนอมยอมความ
    ส่วนคดีอาญาอยู่ระหว่างการดำเนินคดี

    นโยบายในการพัฒนาพนักงาน

บริษัทฯจัดให้มีการอบรมและพัฒนาพนักงานโดยสม่ำเสมอ
เพื่อเพิ่มพูนความรู้และสร้างความชำนาญให้กับพนักงาน
โดยบริษัทฯมีนโยบายและแผนการจัดฝึกอบรมประจำปีสำหรับพนักงานโรงงาน
และพนักงานใหม่จะได้รับการฝึกอบรมก่อนเข้าปฏิบัติงานในโรงงาน
โดยหลักสูตรการอบรมเป็นประเภทหลักๆ ดังนี้

-   การปฐมนิเทศน์สำหรับพนักงานใหม่ให้มีความเข้าใจในองค์กร

-   การอบรมของฝ่ายงาน ด้านโครงสร้างการจัดการและความสัมพันธ์แต่ละหน่วยงาน

-   การพัฒนาหัวหน้างาน

-   การป้องกันและระงับอัคคีภัย

-   การอบรมป้องกันเรื่องยาเสพติด

-   กฎหมายเกี่ยวกับการบริหารงานบุคคลและแรงงานสัมพันธ์

-   ความปลอดภัย อาชีวอนามัย และสภาพแวดล้อมในการทำงาน

นอกจากนี้บริษัทฯ ยังมีการเชิญผู้เชี่ยวชาญจาก บริษัท จีเอส ยัวซ่า อินเตอร์เนชั่นแนล จำกัด
(GYIN) ประเทศญี่ปุ่น เข้ามาทำการฝึกอบรมทางด้านเทคนิคในการผลิต